***แผนลับดับ "ศัตรู"*** (ญี่ปุ่น: 無能なナナ; โรมาจิ: *Munō na Nana*) เป็นซีรีส์มังงะญี่ปุ่น แต่งเรื่องโดยลูสบอย และวาดภาพโดยอิโอริ ฟูรูยะ ตีพิมพ์ในนิตยสาร*โชเน็งกังกังรายเดือน* นิตยสารการ์ตูนแนว*โชเน็ง*ของสำนักพิมพ์สแควร์เอนิกซ์ตั้งแต่เดือนพฤษภาคม พ.ศ. 2559 และรวบรวมตีพิมพ์เป็นหนังสือมังงะรวมเล่ม (*ทังโกบง*)ุ ถึงเล่มที่ 10 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสดูดิโอบริดจ์ ออกอากาศระหว่างเดือนตุลาคมถึงเดือนธันวาคม พ.ศ. 2563

เรื่องย่อ
---------

ในอนาคตอันใกล้ สัตว์ประหลาดที่เรียกว่า "ศัตรูของมนุษยชาติ" เริ่มปรากฏตัว ด้วยเหตุนี้เหล่านักเรียนผู้มีพลังพิเศษจึงถูกส่งตัวมายังโรงเรียนบนเกาะร้างกลางทะเลเพื่อเตรียมความพร้อมสำหรับการต่อสู้กับศัตรู ที่โรงเรียนแห่งนี้เหล่านักเรียนจะได้รับสิ่งอำนวยความสะดวกในการใช้ชีวิตจนกว่าจะจบการศึกษา และห้ามไม่ให้มีการติดต่อกับโลกภายนอก วันหนึ่งมีนักเรียนใหม่ชื่อฮิอิรางิ นานะมาที่โรงเรียน มีบุคลิกที่ร่าเริงและเป็นมิตรทำให้สนิทกับเพื่อนในชั้นเรียนได้อย่างรวดเร็ว แต่แท้จริงแล้วนานะเป็นมือสังหารผู้ไร้พลังพิเศษที่รัฐบาลส่งมาแทรกซึมเพื่อลอบสังหารผู้มีพลังพิเศษ ซึ่งรัฐบาลตีตราว่าเป็นศัตรูของมนุษยชาติอย่างแท้จริง

ตัวละคร
-------

ฮิอิรางิ นานะ (柊 ナナ, *Hiiragi Nana*)
ให้เสียงโดย: รูมิ โอคุโบะ
ตัวละครเอก/ตัวเอกปฏิลักษณ์ของเรื่อง และเป็นหนึ่งในนักเรียนใหม่ของเกาะ อ้างว่ามีความสามารถเป็นการอ่านใจคน มีบุคลิกที่เป็นมิตรและเปิดเผยทำให้สนิทกับคนอื่นได้ง่าย ในความเป็นจริง เธอเป็นมือสังหารผู้ไร้พลังพิเศษที่รัฐบาลส่งมาเพื่อกำจัดนักเรียนผู้มีพลังพิเศษทุกคนอย่างลับ ๆ ตัวตนที่แท้จริงของนานะเป็นคนที่เปี่ยมทักษะ ความฉลาด และความช่างสังเกต ใช้การให้เหตุผลเชิงอนุมานและกลวิธีทางวิศวกรรมสังคมในการซ่อนเร้นตัวตนและหลีกเลี่ยงการถูกเป็นผู้ต้องสงสัย
นากาจิมะ นานาโอะ (中島 ナナオ, *Nakajima Nanao*)
ให้เสียงโดย: ฮิโระ ชิโมโนะ
เด็กหนุ่มขี้กลัวจากครอบครัวที่มั่งคั่ง ซึ่งถูกพ่อกดดันให้เป็นผู้นำในทุกที่ ในตอนแรกถูกมองว่าเป็นผู้ไร้พลังพิเศษ แต่ภายหลังได้เผยว่ามีพลังพิเศษเป็นการยกเลิกผลของพลังพิเศษของคนอื่นโดยการสัมผัสตัว
โอโนเดระ เคียวยะ (小野寺 キョウヤ, *Onodera Kyōya*)
ให้เสียงโดย: ยูอิจิ นากามุระ
นักเรียกที่ย้ายเข้าใหม่ผู้ลึกลับซึ่งย้ายเข้ามาโรงเรียนในวันเดียวกับนาะนะ มีพลังพิเศษคือความเป็นอมตะ มีนิสัยเอาแต่ใจและชอบเก็บตัว แต่ก็อยากจะหาเพื่อนและมีความเป็นโอตาคุอยู่บ้าง เป็นคนช่างสังเกตและรับรู้ได้เร็วเช่นเดียวกับนานะ แต่มีทักษะการอนุมานที่ด้อยกว่านานะไปขั้นหนึ่ง เขาเริ่มสงสัยว่านานะมีส่วนเกี่ยวข้องกับการตายของนักเรียน และสืบสวนหาความจริงเบื้องหลังศัตรูของมนุษยชาติหลังน้องสาวของเขามาที่เกาะเดียวกันแล้วหายสาบสูญไปเมื่อห้าปีก่อน
อินุไค มิจิรุ (犬飼 ミチル, *Inukai Michiru*)
ให้เสียงโดย: ไม นากาฮาระ
เด็กสาวดีใจที่นานะคิดว่าเหมือนกับลูกสุนัข มีพลังพิเศษในการรักษาคนอื่นโดยการเลียที่แผล แต่ไม่สามารถรักษาอาการป่วย มีผลย้อนกลับของพลังพิเศษคืออายุขัยจะหดสั้นลง มีนิสัยไร้เดียงสาที่ให้เธอเชื่อใจนานะอย่างสุดใจ

อ้างอิง
-------

1. ↑  Komatsu, Mikikazu (April 7, 2020). "Looseboy and Iori Furuya's Suspense Manga Talentless Nana Gets TV Anime Adaptation". *Crunchyroll*. สืบค้นเมื่อ October 4, 2020.
2. ↑  Chapman, Paul (September 7, 2020). "Super Students Test Their Powers in Talentless Nana TV Anime Trailer". *Crunchyroll*. สืบค้นเมื่อ October 6, 2020.
3. 1 2 3  Loo, Egan (July 7, 2020). "Talentless Nana TV Anime's 1st Video Unveils Cast, Song Artists, More Staff, October Debut". *Anime News Network*. สืบค้นเมื่อ July 7, 2020.
4. ↑  Loo, Egan (August 7, 2020). "Talentless Nana Anime Announces 16 More Cast Members". *Anime News Network*. สืบค้นเมื่อ August 7, 2020.

แหล่งข้อมูลอื่น
---------------

* *แผนลับดับ "ศัตรู"* ใน *โชเน็งกังกังรายสัปดาห์* (ญี่ปุ่น)
* เว็บไซต์ทางการของอนิเมะ (ญี่ปุ่น)
* *แผนลับดับ "ศัตรู"'* ที่มิวส์ ไทยแลนด์
* *แผนลับดับ "ศัตรู"* (มังงะ) ที่เครือข่ายข่าวอนิเมะ